'पाक को कार्रवाई के लिए मजबूर करने की एक सीमा'  
अमेरिका ने भारत को आतंक के खिलाफ लड़ाई में साथ होने का भरोसा दिया साथ ही साफ किया कि पाक को कार्रवाई के लिए मजबूर करने की एक सीमा है।
अमेरिका ने भारत को आतंक के खिलाफ लड़ाई में साथ होने का भरोसा दिया लेकिन साथ ही ये भी साफ कर दिया कि पाकिस्तान को कार्रवाई के लिए मजबूर करने की अपनी एक सीमा है। हालांकि वो उस पर लगातार दबाव डालता रहेगा।   पाकिस्तान आतंक के खिलाफ लड़ाई में अमेरिका का अहम सहयोगी है और ये पाकिस्तान के भविष्य के लिए भी जरूरी है कि वो आतंकी पनाहगाहों को खत्म करे। भारत दौरे पर आई अमेरिकी की विदेश मंत्री हिलेरी क्लिंटन ने भारत के विदेशमंत्री एसएम कृष्णा से मुलाकात के बाद प्रेस कॉन्फ्रेंस में ये बातें कहीं। अमेरिका ने ये भी कहा कि भारत और पाकिस्तान के बीच बातचीत होती रहे।